Ghibli muzeyi. Ghibli muzeyi (, Mitaka no Mori Jiburi Bijutsukan, "Ghibli Mitaka oʻrmon muzeyi") — Yaponiyaning Studio Ghibli animatsion studiyasi tomonidan yaratilgan anime personajlarini namoyish qiluvchi muzey. Poytaxt Tokio gʻarbida joylashgan Mitaka tumanining Inokashira bogʻida barpo etilgan. Muzey bolalar uchun moʻljallangan, texnologiyaga oid hamda tasviriy san'at bilan bogʻliq boʻlimlar birmalshmasidan iborat. Tarixi. Muzey qurilishiga oid rejalar 1998-yilda, qurilish ishlari esa 2000-yil mart oyida boshlangan. Qurilish tugagach, 2001-yil 1-oktyabr sanasida rasman oʻz faoliyatini boshlagan. Studio Ghibli rahbari Hayao Miyazaki muzey dizayni ustida oʻzi shaxsan ish olib borgan. Muzey dizaynida oʻzi tomondan ishlangan chizmalardan foydalangan. Dizayn yaratilishiga Italiyadagi Calcata qishlogʻi kabi Yevropa meʼmorchiligi taʼsirini koʻrsatganligi sezilib turadi. Muzeyning ichki qismida temirdan qurilgan ichki va tashqi spiral zinapoyalar, ichki koʻpriklar va binoning balandligi boʻylab choʻzilgan dahlizlar mavjud. Zinapoyalar koʻrgazmalarga, borsa kelmas yoʻllar va koʻpriklarga olib boradi. Bu xususiyatlar Miyazaki filmida aks ettirilgan manzaralarni real hayotda ham gavdalantirish uchun moʻljallangan. Miyazakining maqsadi muzey binosini koʻrgazmaning bir qismiga aylantirish edi. Muzeyning ichki qismida surat va videotasvirga olish taqiqlangan. Hayao Miyazakining maqsadi ham odamlar muzeyni oʻz koʻzlari va quloqlari bilan koʻrishlari hisoblanadi. Muzey shiori — „Keling birga gʻoyib boʻlamiz“. Muallif ushbu dargohga tashrif buyuruvchi kishilarni uning tasavvurlar olamiga shoʻngʻishlarini xohlaydi. 2020-yilning fevral oyida muzey COVID-19 pandemiyasi tufayli vaqtincha yopilishga toʻgʻri kelgan. Muzey keyinchalik ,Mitaka aholisi uchun faqatiyul oyidan boshlab oʻz faoliyatini vaqtinchalik boshladi va sentyabr oyida toʻliq ishga tushirildi.